《戊申秋次吴苕源宪副韵》
明代·顾应祥

早岁罢官守，归田抱幽独。行行箬水滨，采采篱下菊。

桑麻日以箬，桃李亦秾郁。群贤挈高会，千古振遐躅。

眷兹南城南，绝胜曲水曲。上有千树松，下有万竿竹。

梵宫出云端，澄湖枕山隩。新构复爽垲，宾筵更雍肃。

业巳谢纷华，那复惊宠辱。瓶罄复可酤，晷短继以烛。

清歌月在天，借榻云满屋。疏钟隔树闻，海气开晴旭。

作者简介：（1483—1565）明浙江箬兴人，字唯贤，号箬溪。弘治十八年进士，授饶州府推官。时乐平知县为桃源洞农民军所执，应祥单身入其营劝说，令竟得释。奔母丧家居十五年，嘉靖中累迁刑部尚书，奏定律例。严嵩专权，应祥以耆旧自居，嵩不悦，以原官出南京，寻致仕，又十二年卒。应祥为王守仁弟子，博学嗜书，九流百家皆识其首尾。尤精算学，有《测圆海镜分类释术》、《弧矢算术》、《授时历撮要》诸书。又作《传习疑录》、《龙溪致知议略》，申其师说。别有《惜阴录》、《南诏事略》、《归田诗选》等。